હાર્ટ ટ્રાન્સપ્લાન્ટ! ઈશ્વરદત્ત જિંદગીને વધુ ને વધુ આરામદાયક બનાવવા, શ્વાસની દોર શક્ય એટલી લંબાવવા માનવજાત આદિકાળથી મથી રહી છે. મૃત્યુને પરાજિત કરવાની આ અનંતયાત્રામાં હૃદયના પ્રત્યારોપણની સફળતાને મનુષ્યની પરમ સિદ્ધિ તરીકે પોંખી શકાય. મગજથી મૃત્યુ પામેલી વ્યક્તિનું ધબકતું હૃદય જરૂરતમંદ પેશન્ટના ડિફેક્ટિવ હાર્ટ સાથે રિપ્લેસ કરવાની ઘટના કેટલી આર્શીવાદરૂપ છે એ તો હૃદય હોય તેને જ સમજાય!